Daso eis Blade Nzimande se kopDaso (Grafika: Daso Wes-Kaap/Facebook) Die DA-studenteorganisasie (Daso) sê hy het in 2020 reeds versoek dat meer finansiering vir die nasionale finansiële hulpskema vir studente (NSFAS) beskikbaar gemaak moet word, omdat hulle die probleme voorsien het wat tans aan die gang is. “Hierdie aanbevelings, asook hoe ons die departement van hoër onderwys aangeraai het hoe die Covid-19-pandemie by universiteite hanteer moet word, is ontvang, maar nooit uitgevoer nie,” het die organisasie in ŉ verklaring gesê. Daso eis nou die volgende: “Daso veroordeel ook die polisie en minister Bheki Cele wat jare lank al voortgaan om uitermatige krag toe te pas tydens studentebetogings. Die tragiese afsterwe van Mthokozisi Ntumba verlede week het opnuut gewys dat die land nie ŉ bekwame polisiemag het nie. Ons het oor die jare deur verskillende tragedies geleer dat ons SAPD-personeel nie behoorlike opleiding ontvang nie, veral nie wat die bestuur van skares betref nie. Selfs ná Opod ŉ verslag uitgereik het wat bevestig dat die afsterwe van Andries Monareng (ŉ TUT-student) die gevolg was van twee polisiebeamptes wat skerp ammunisie gebruik het, is daar nog nie enige skuldigbevinding nie. “Dit duur al jare lank voort. Genoeg is genoeg! Ons sal seker maak dat geen student agterweë bly nie.”